Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere teile kõigile "Gloryline" saatest!
Olen Glory Backman
ja õpetan tänases saates Jeesuse nime autoriteedist,
mis on tohutult võimas ja imeline.
Me saame Jeesuse Kristuse nimel vabastada inimesi
pimeduse jõudude ja mõju käest.
Jeesuse ajal leidis aset üks sündmus,
kus Tema juurde tuli Kaanani naine.
Vaatame nende omavahelist vestlust
Mattuse evangeeliumist 15:22-28.
Loen selle:
"Ja vaata, üks neist paigust pärit Kaanani naine tuli ja hüüdis:
Issand, Taaveti Poeg, halasta minu peale!
Kuri vaim vaevab mu tütart hirmsasti.”
Ent Jeesus ei vastanud talle sõnagi.
Ja ta jüngrid astusid ta juurde ja palusid teda:
Saada ta minema, sest ta kisendab meie taga!”
Tema vastas: Mind ei ole läkitatud muude
kui Iisraeli soo kadunud lammaste juurde.”
Aga naine tuli, heitis ta ette ja ütles: Issand, aita mind!”
Jeesus vastas:
Ei ole ilus võtta laste leiba ja visata koerakestele.”
Ent tema ütles: Ei ole küll, Issand,
ometi söövad koerakesed raasukesi,
mis nende isandate laualt pudenevad.”
Siis Jeesus vastas talle:
Oh naine, sinu usk on suur!
Sündigu sulle, nagu sa tahad!”
Ja ta tütar paranes selsamal tunnil."
See siin on hetk,
kus Jeesus ütles väga väelised sõnad naisele, kes Tema järgi kisendas.
Ka jüngrid palusid, et Jeesus seda naist aitaks.
"Vabasta ta tema kitsikusest.
Päästa ta tema vaevast."
See naine alandus
ja uskus Issanda Jeesuse Kristuse väesse ja võimesse
vabastada ta tütar kurjadest vaimudest.
See muutis selle naise järeleandmatuks.
Ta oli järeleandmatu. Ta ei andnud Issanda osas alla.
Nii nagu Jaakobki võitles Issandaga,
öeldes: "Ma ei lase Sul enne minna, kui Sa mind õnnistad.
Ma ei lase Sinust enne lahti, kui Sa mind õnnistad."
Issand küsis: "Mis su nimi on?" ja ta vastas: "Jaakob."
Issand vastas: "Nüüdsest alates on sinu nimi Iisrael."
Iisrael tähendab "valitseda nagu Jumal".
Antud tekstis ütleb Jeesus Matteuse 15:26 nii:
"Jeesus vastas:
Ei ole ilus võtta laste leiba ja visata koerakestele.”
Jeesus viitab siin kirjakohas laste leiba mainides iisraellastele.
Koerad aga olid nagu kaananlased.
Paganad, kes olid pikaaegsed Iisraeli vaenlased.
Juudid kasutasid nende kohta sõna "koer".
Rääkides paganatest kasutasid juudid sõna "koer".
Nad rääkisid koerast, kes oli hüljatud, räpane, kodutu
ja tänaval elav metsik koer.
Nad kasutasid selliseid sõnu,
kui rääksid kõikidest teistest, välja arvatud iisraellastest.
Rääkides selle naisega,
kasutas Jeesus sõna,
mida kasutatakse kodus lemmikloomana peetava koera puhul.
Kutsika puhul, kes on lemmikloomaks.
Jeesuse ja naise vaheline vestlus
iseloomustab nendevahelist sügavat
ja südamlikku vaimset arutelu.
Kui nüüd mõelda sellele, et naine ei andnud alla.
Ta ei andnud alla.
Vaid tal õnnestus vestelda Issandaga.
Selle sündmuse põhjal võime tõmmata paralleeli,
et kuna Jeesus rääkis selle naisega,
olid ka paganlikud kristlased
teretulnud Jumala suurde ja rahvusvahelisse perekonda.
Nagu Jeesus hiljem Apostlite teod 1:8 ütles:
"...ja te peate olema minu tunnistajad
Jeruusalemmas ja kogu Juuda-ja Samaariamaal
ning ilmamaa äärteni.”
Ilmamaa äärteni.
Salmis 27 ütleb naine Jeesusele:
Ei ole küll, Issand, ometi söövad koerakesed
raasukesi, mis nende isandate laualt pudenevad.”
Antud kontekstis väljendiga "isandate laualt"
on mõeldud "noori isandaid", kui nii võib öelda.
Me näeme selles salmis,
kuidas naise vastus mõjutas Jeesuse otsust.
Sinu vastus Issandale kõigis asjus on ülioluline.
See, kuidas me suhtleme.
Me ei tohi kohe alla anda.
Kui me ei saa vastust kohe peale esimest palvet,
ei ole vaja mõelda: "Noh, midagi ei juhtunudki."
Kohe kindlasti mitte!
Peame olema järeleandmatud.
"Ma ei anna alla!
Ma ei anna alla, sest Issandal on vägi ja võim."
Ta tahab meid aidata.
Selles tekstis pööras Kaanani naine
Issanda Jeesuse tahte enda kasuks.
Ja tema tütar
sai terveks.
See naine tuli ja ütles: "Kuri vaim kiusab mu tütart."
Ja Jeesus ütles: Oh naine, sinu usk on suur!
Sündigu sulle, nagu sa tahad!”
Ja tüdruk tervenes hetkel, mil Jeesus lausus need sõnad.
Kas pole väeline sõna?
Lihtsalt vau, milline võimas vägi!
Ja tol samal hetkel, kusagil Kaananimaal
sai tüdruk terveks.
Ta ema oli kuulnud Jeesusest ja läks Teda otsima,
et tütar võiks terveks saada.
Kui pikki vahemaid
ja mitmeid kilomeetreid ta maha kõndis.
Ta leidis Jeesuse ja Tema jüngrid
ega andnud alla.
See on usk, mis kõnetab.
Siin on iseloomu.
Siin on seda midagit.
Seesmist elujõudu.
Eliksiiri, mida ka Jumal meis otsib.
Me ei anna alla.
Me ei loobu kohe.
Me peame vabastama inimesi pimeduse jõududest ja deemonitest.
Nagu Issand isegi vabastas pidevalt inimesi.
Ta vabastas kogu aeg inimesi.
Ta elukoha juurde tuli alati palju inimesi.
Kus iganes Ta liikus, seal oli tuhandeid inimesi:
haigeid, vigaseid, pimedaid ja deemonitest vaevatuid
ja Jeesus tervendas nad.
Selle töö aga on Ta nüüd andnud sulle ja mulle.
Meile, Tema jüngritele.
Ta ütleb oma Sõnas:
"Igaühelt, kellele on antud palju, nõutakse palju."
Igaühelt, kellele on palju antud, sellelt ka nõutakse palju.
"Ja mis mõõduga teie mõõdate, sellega mõõdetakse ka teile!"
Issanda mõõdupuud on erinevad meie omadest.
Aga Tema nimi on Immaanuel - Jeesus Kristus, Jumal meiega.
Kolmandaks võime vaadata Apostilte teod 3:16:
"Ja kuna tema siin, keda te näete ja tunnete,
on uskunud Jeesuse nimesse,
siis on see nimi teinud ta tugevaks,
ja usk, mis tuleb Jeesuse läbi,
on talle andnud täie tervise teie kõikide silma all."
Usu kaudu Tema nimesse.
"Kes usub ja on ristitud, see päästetakse."
Aamen!
Me peame uskuma.
Meil peab olema kindel veendumus ja teadmine,
et Tema nimi on üle kõigi valitsuste, võimude ja nimede.
Kullakene, see on antud nii sulle kui mulle.
Meil on igavene pidu!
Meie südames on igavene hõiskamine.
Me tunneme end alati kindlalt.
Kasvõi tormi ajal ja keset maailmas valitsevat kaost.
Aga siin, meie sees, on rahu.
Olen näinud videot,
kus Iraanis oli ühel mehel silmus kaelas.
Ta rippus kõrgel kraana küljes.
Ta poodi seal üles Jeesuse Kristuse nime pärast.
Jeesuse pärast.
Mõelda vaid, milline vastuseis on sellele nimele.
Kas pole šokeeriv?
Pole midagi.
Selle mehe nägu oli rõõmus.
Ta naeratas ja lehvitas sealt.
Milline tohutult imeline osa on tal taevas Jumala juures.
Lihtsalt imeline! Vapustavalt hiilgav.
Olgu kiidetud Issanda nimi!
See mees seal piibliloos sai terveks.
Ta jäsemed ja kogu ta keha.
Ta paranes täielikult halvatusest.
Ta tervenes silmapilkselt.
Olen näinud, kuidas sünnist saadik ühest silmast pime olnud tüdruk
sai ühe silmapilguga nägijaks.
Kas pole suurepärane?
Jeesuse nime läbi.
Kui Tema vägi langeb
ja Ta vägi on juba meis.
Aga kui tuleb Püha Vaimu võidmine,
kus on usku, kiitust ja ülistust;
kus on rõõmu, hõiskamist ja rõõmustamist
selle üle, et Jeesus Kristus on Issand.
Ütlen vaid, et seal hakkab kindlasti juhtuma.
Inimesed saavad päästetud, vabaks, terveks ja täidetud Püha Vaimuga.
Nad saavad usklikeks.
Neljandaks peame me igas olukorras kasutama Jeesuse nime.
Ei ole ühtki olukorda ega vastasseisu su elus,
kus sa ei võiks kasutada Jeesuse Kristuse nime.
Nagu Piibliski on öeldud:
"Ja kõik, mida te iial teete, seda tehke Issanda Jeesuse nimel,
tema läbi Jumalat Isa tänades!"
Ma olen näinud haigeid saamas terveks Jeesuse nimes.
Imeline!
See on suur eesõigus.
Mulle meenub üks naine, kellel oli aastaid olnud astma.
Tal oli oma juuksuriäri,
kuid ta ei saanud enam ise seal töötada
ja pidi palkama omale töötajad.
Ta ei kannatanud enam kemikaalide lõhna.
Aga üks väike palve, üks väike hetk tema elus
ja Jeesuse nimel ta paranes astmast.
Polnud vaja enam köhida
ega hapnikupiipu.
Hakka kuulutama oma ellu Jeesuse nime.
Omaenda ellu.
Ma hüüan mitmeid kordi päevas:
"Kiitus Issandale!"
ja ma pääsen vaenlaste käest.
Ütlen seda mitu korda päevas.
See on nii mu vaimus kui mõtetes.
See on minus, kas tead.
Ja Jumal hoiab ning kaitseb.
Ta on kaitsnud mind halbade ja tigedate inimeste eest.
Sest mitte iga inimene pole usklik
ning kahjuks leidub ka tigedaid ja halbu inimesi.
Neid, kes kuulevad Issandast, aga ei võta Teda vastu.
Me peame õppima käskima ja kamandama,
ning haarama kontrolli ja meelevalla.
Peame lõpuks ometi võtma Jeesuse nimel kontrolli
üle pimeduse väe ja võimu.
Kohe tõsiselt.
Mulle meenub üks mees,
kes oli oma naist töökaaslasega petnud.
Nende firmas.
Kui ta oli seda naisele üles tunnistamas,
siis mind oli palutud sinna palvetama ja pakkuma hingehoidu.
Nii oli seal see naine, tema mees, mina ja üks mu sõbranna.
Mees tunnistas siis naisele oma pattu, millega ta oli naisele vahele jäänud.
Tegu oli siis hooramisega.
Kuna Püha Vaim on tõe vaim ja juhatab meid kõiges tões,
on turvaline teenida Püha Vaimu juhatusel ja suunamisel
ja alistuda sellele.
Püha Vaim ilmutas mulle, et mees käib jätkuvalt bordellides.
See juhutus Kaug-Idas.
Iga-nädalaselt.
Ütlesin seda sellele mehele ta naise kuuldes
ja mees tunnistas selle üles.
Ta tunnistas üles ja palus Jumalalt andeks
ja alles peale seda ma palvetasin.
Või noh, ma pigem käskisin neil kuratlikel,
saatanlikel räpastel vaimudel kaduda sellest mehest.
Ja nad kadusid.
Need läksid temast karjudes välja ja neid oli mitu.
Selleks pole tarvis ekstra ja üliväga pingutada.
Nad peavad kaduma.
Ja nad teavad, et sul on Jeesuse Kristuse autoriteet.
Aga kui sa ise seda ei teadvusta
ega kasuta seda,
on see sama, kui oleksid võitnud lotoga.
Sul on küll võidupilet olemas, aga sa ei lunasta seda kunagi.
Kas mõistad?
Taevased aarded. Halleluuja!
Ütlen vaid, et Issand on andnud meile oma nime
ja selles nimes jõuame me võitjatena lõpuni.
Me seisame vastu ja käsime.
Me pole mingid kerjused.
Me pole kerjusmungad ega keegi selline,
kes pidevalt ja alandlikult anuvad ja paluvad Jumalalt.
Ei!
Vaid me käsime Tema nimel nagu Jeesus meid õpetas.
Ta on öelnud: "Minge!"
Mind ajab täiega närvi,
kuidas meil Soomes öeldakse sageli: "Palume ärkamist."
Ärkamist siin ja ärkamist seal.
"Palvetame ärkamise pärast."
Aga Piiblis ei räägita, et peaks paluma ärkamist.
Me ei pea paluma ärkamise pärast.
Sest kui oleme ise ärkvel Kristuses, oleme ka vaimus tulised.
Helleluuja!
Me Kuulutame Kristust seal, kus liigume
ja tervendame haigeid.
Ajame välja kurje vaime
ja kuulutame Jeesuse Kristuse head sõnumit.
Seda, et Ta ütles:
Minule on antud kõik meelevald taevas ja maa peal.
Minge siis..."
Ta ütles: "Minge siis!"
Sina ja mina. Me võime minna.
Ok. See on meie otsustada.
Tahan ma minna või ei ?
Kas ma lähen või ei?
Tahan ma või ei?
See on meie enda teha. See on meie enda otsus.
No igatahes peame aru saama,
et kui me püsime Temas ja Tema püsib meis,
saame me ka näha tulemusi.
Haiged saavad terveks.
Tahan nüüd ka sinu eest palvetada.
Kõik, kellel on mingeidki luustikuga seotud haigusi.
Palvetan eriliselt just luustikuga seotud haiguste eest.
Siruta üks käsi ekraani suunas ja teine käsi taeva poole.
See on vaid usu puutepunktiks - ei midagi muud.
Jeesuse Kristuse, naatsaretlase nimel,
tahan tänada Sind, Isa kallis, Jeesuse nime eest.
Me täname koos Jeesuse võimsa nime eest.
Ja ma kuulutan luustikku, kõhredesse, liigestesse -
sinna, kus on luustiku lagunemine, osteoporoos ja muu säärane,
ma kuulutan Jeesuse Kristuse, naatsaretlase nimel,
et su luud saavad terveks!
Ma käsin osteoporoosil lahkuda sellest kehast nüüd!
Sa lähed Jeesuse nimel.
Ma ütlen sulle, osteoporoos,
sa oled alistatud Jeesuse nime ja väe alla
ja sa lahkud sellest kehast nüüd!
Haigus, sa lahkud Jeesuse nimel!
Ma kuulutan terveks nii su luustiku kui küünarnukid.
Ma kuulutan terveks õlad ja põlved
Jeesuse Kristuse, naatsaretlase nimel!
Ja igasugune vahelesegamine,
igasugune vahelesegamine
ma käsin kaduda sealt kehast,
kõigel, mis seal luustikus on.
Jeesuse nimel
olgu su luustik õnnistatud!
Jeesuse Kristuse nimel, aamen.
Aitäh vaatamast "Gloryline" saadet.
Aitäh ka su toetuse eest.
Jumala rikkalikku õnnistust sinu ellu!
Kohtumiseni!
Kui me saated on õnnistanud sind,
siis ole hea ja toeta jätkuvalt TV7 tööd.
Võid helistada 900 1770 (kõne hind 10)
või teha pangaülekande, leides me andmed www.tv7.ee
Aitäh su toetuse eest ja rohkeid Jumala õnnistusi!
Tõlge: Kätlyn Nairismägi